નીલપર્ણા સોસાયટીના મકાનના વાસ્તુ પછીના દિવસે જ ડૉ. રાપાપોર્ટ મુંબઈ આવવાના હતા. સવારે આઠ વાગ્યે ઉત્તમભાઈના ઘરના વાસ્તુનું મુહૂર્ત હતું. કેન્સરની ‘કોપ થેરાપી’ પણ ચાલતી હતી. બરબર એ જ વખતે એક તાર આવ્યો. આ તાર રોબર્ટ લ્યુક્સનો હતો. રોબર્ટ લ્યૂક્સ જેવી મહાન વ્યક્તિ ઉત્તમભાઈના એક પત્રના જવાબ રૂપે તાર કરે તેવી જ કલ્પના જ કયાંથી થાય ? ગમે તેટલા પૈસા ખર્ચો તો પણ રોબર્ટ લ્યુક્સની એપોઈન્ટમેન્ટ મેળવવી મુશ્કેલ હતી. એ રોબર્ટ લ્યૂક્સે સામે ચાલીને ઉત્તમભાઈને લોસ એન્જલસથી તાર કર્યો કે તમારી સ્લાઈડ મોકલાવો અને તમારા કેસનું યોગ્ય મૂલ્યાંકન કરીને તમને જાણ કરીશું.